
Informatīvais ziņojums "Informatīvais ziņojums "Valsts resora plānotie un veicamie enerģijas patēriņa samazināšanas pasākumi un mērķi enerģijas ietaupījumam 2022.-2023. gada apkures sezonā""

· 1. Pieņemt zināšanai iesniegto informatīvo ziņojumu.
· 2. Noteikt valsts resoru ministrijām kopumā no 2022.gada 1.oktobra līdz 2023.gada 30.aprīlim samazināt siltumenerģijas, elektroenerģijas, naftas produktu un dabasgāzes patēriņu par šādu informatīvajā ziņojumā norādīto apjomu:
· 2.1. siltumenerģijai par 36 807 megavatstundām, jeb 9,7 % salīdzinot ar iepriekšējo 3 apkures sezonu vidējo rādītāju;
· 2.2. elektroenerģijai par 14 953 megavastundām jeb 4,2 % salīdzinot ar iepriekšējo 3 apkures sezonu vidējo rādītāju;
· 2.3. naftas produktiem (degviela, šķidrais kurināmais) par 3 785 megavatstundām jeb 1,8 % salīdzinot ar iepriekšējo 3 apkures sezonu vidējo rādītāju;
· 2.4. dabasgāzei par 30 980 megavatstundām jeb 3,3 % salīdzinot ar iepriekšējo 3 apkures sezonu vidējo rādītāju.
· 3. Nozaru ministrijām par savu resoru (ministrijas, padotības iestādes, kapitālsabiedrības) līdz 2023. gada 16. jūnijam iesniegt Ekonomikas ministrijai:
· 3.1. datus par 2022.-2023.gada apkures sezonā (2022.gada 1.oktobris – 2023.gada 30.aprīlis) izmantotās siltumenerģijas, elektroenerģijas, naftas produktu (degviela, šķidrais kurināmais) un dabasgāzes apjomiem vai platību, par kuru ir veikti maksājumi par enerģiju, ja norēķini par enerģijas patēriņu netiek veikti par patērēto enerģijas apjomu, un izmantotās siltumenerģijas, elektroenerģijas, transporta degvielas un dabasgāzes izmaksām;
· 3.2. apkopotu informāciju par veiktajiem siltumenerģijas, elektroenerģijas, naftas produktu (degviela, šķidrais kurināmais) un dabasgāzes patēriņa samazināšanas pasākumiem;
· 3.3. informāciju par tiem pasākumiem, kuru īstenošanu ir plānots turpināt arī pēc 2022.-2023.gada apkures sezonas.
· 4. Ekonomikas ministrijai, ņemot vērā šā protokollēmuma 3.punktā minētos datus un informāciju līdz 2023. gada 1. septembrim sagatavot iepriekšminētās nozaru ministriju iesniegtās informācijas apkopojumu un iesniegt Ministru kabinetā ziņojumu par 2022.-2023.gada apkures sezonas enerģijas patēriņa samazināšanas pasākumu īstenošanas rezultātiem.
· 5. Visām nozaru ministrijām un valsts akciju sabiedrībai “Valsts nekustamie īpašumi līdz 2023.gada 31.decembrim:
· 5.1. ieviest energopārvaldības sistēmas nozaru ministriju resoru līmenī, lai efektīvi nodrošinātu enerģijas patēriņa uzraudzību un uzskaiti, energopārvaldības sistēmā iekļaujot arī nozaru ministriju padotības iestādes un kapitālsabiedrības,
· 5.2. veikt nozaru ministriju resoru ēku, kura ir ministriju, to padotības iestāžu un kapitālsabiedrību īpašumā vai valdījumā energoauditus, lai varētu efektīvi izvērtēt darbības, kurās ir lielākais enerģijas patēriņš, un konstatēt vismazāk energoefektīvākās ēkas, telpas un darbības,
· 5.3. veikt nozaru ministriju resoru ēku, kura ir ministriju, to padotības iestāžu un kapitālsabiedrību īpašumā vai valdījumā, energosertifikāciju, lai izstrādātu ēku ar zemāko energoefektivitātes klasi sarakstu, kā ar lai iegūtu pilnīgu informāciju par ēkas stāvokli un tajā izmantotajiem enerģijas veidiem.
· 6. Ekonomikas ministrijai līdz 2023. gada 1. septembrim sadarbībā ar nozaru ministrijām izstrādāt nozaru ministriju resoru ēku sarakstu, kurās iekļaut detalizētu informāciju par nozaru ministriju, to padotības iestāžu un kapitālsabiedrību īpašumā vai valdījumā esošajām ēkām un ēkām, kuras ir privātpersonu vai juridisko personu īpašumā vai valdījumā, bet kurās ir izvietotas nozaru ministriju resoru iestādes vai kapitālsabiedrības.

